Vrhovni sud pravde (Honduras)

Vrhovni sud pravde Hondurasa (španjolski: Corte Suprema de Justicia de Honduras) je najviše sudsko tijelo u Hondurasu; sud zasjeda u Tegucigalpi. Prava i dužnosti Vrhovnog suda regulirane su ustavom, a sam sud je organiziran u četiri odjela – građanskopravni, kaznenopravni, ustavnopravni i radnopravni. Sukladno toj organizaciji, Vrhovni sud je istovremeno i ustavni sud, čime je ustavno sudovanje u Hondurasu svedeno u gabarite redovnog sudstva. Sud se sastoji od 15 sudaca, a njihov izbor se provodi po proceduri sui generis; Nominacijski odbor predlaže 45 kandidata, među kojima onda Nacionalni kongres izabire 15 sudaca. U jeku ustavne krize 2009. godine, Vrhovni sud pravde je naišao na žestoke domaće i međunarodne kritike. Vanjske veze Službene stranice Arhivirano 2009-07-05 na Wayback Machine-u (es)